NUSA ตั้งบริษัทย่อยใหม่ รองรับการดำเนินธุรกิจพัฒนาอสังหาฯ
NUSA ตั้งบริษัทย่อยใหม่ “ณุศา สเตท ทาวเวอร์” ทุนจดทะเบียน 5 ลบ. เพื่อรองรับการดำเนินธุรกิจของโครงการในอนาคต และรองรับการดำเนินธุรกิจด้านพัฒนาอสังหาฯ
28 เม.ย. 2558

บริษัท ณุศาศิริ จำกัด (มหาชน) หรือ NUSA ระบุว่า เมื่อวันที่ 27 เม.ย.58 คณะกรรมการบริษัทมีมติอนุมัติจดจัดตั้งบริษัทย่อย บริษัท ณุศา สเตท ทาวเวอร์ จำกัด โดยมีทุนจดทะเบียน 5 ล้านบาท เพื่อดำเนินธุรกิจการขายที่ดินเปล่า ที่ดินพร้อมสิ่งปลูกสร้าง ห้องชุด และด้านอื่นๆ เกี่ยวกับการพัฒนาอสังหาริมทรัพย์
สำหรับประโยชน์ที่คาดว่าจะได้รับคือการดำเนินธุรกิจพัฒนาอสังหาริมทรัพย์ของบริษัท ให้เป็นไปอย่างมีประสิทธิภาพ มีความสะดวกในการประเมินและวัดผลความสำเร็จของการดำเนินงาน เพื่อเพิ่มความคล่องตัวในการบริหารจัดการงาน และการขยายธุรกิจให้เจริญเติบโตอย่างรวดเร็ว